Ben Proud

| Mitalit> Maa:   Iso-Britannia.Miesten uinti. Olympialaiset  | Mitalit> Maa:   Iso-Britannia.Miesten uinti. Olympialaiset  | Mitalit> Maa:   Iso-Britannia.Miesten uinti. Olympialaiset  | Maa:   Iso-Britannia> Miesten uinti. |
| --- | --- | --- | --- |
|  Hopeaa | Pariisi 2024 |  50 m vu |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Budapest 2017 | 50 m pu |  |
|  Kultaa | Budapest 2022 | 50 m vu |  |
|  Pronssia | Budapest 2017 | 50 m vu |  |
|  Pronssia | Fukuoka 2023 | 50 m vu |  |
|  Pronssia | Doha 2024 | 50 m vu |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Abu Dhabi 2021 | 50 m vu |  |
|  Hopeaa | Melbourne 2022 | 50 m vu |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Berliini 2014 | 4 × 100 m sku |  |
|  Kultaa | Glasgow 2018 | 50 m vu |  |
|  Kultaa | Rooma 2022 | 50 m vu |  |
|  Hopeaa | Glasgow 2018 | 50 m pu |  |
|  Hopeaa | Budapest 2021 | 50 m vu |  |
|  Pronssia | Berliini 2014 | 50 m pu |  |
|  Pronssia | Lontoo 2016 | 50 m vu |  |
|  Pronssia | Lontoo 2016 | 50 m pu |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Otopeni 2023 | 50 m vu |  |
|  Kultaa | Otopeni 2023 | 4 × 50 m vu |  |
|  Kultaa | Otopeni 2023 | 4 × 50 m vu:n sekaviesti |  |
|  Hopeaa | Kööpenhamina 2017 | 50 m vu |  |
|  Pronssia | Kööpenhamina 2017 | 50 m pu |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 50 m vu |  |
|  Kultaa | Glasgow 2014 | 50 m pu |  |
|  Kultaa | Gold Coast 2018 | 50 m vu |  |
|  Kultaa | Birmingham 2022 | 50 m vu |  |
|  Kultaa | Birmingham 2022 | 50 m pu |  |
|  Hopeaa | Gold Coast 2018 | 4 × 100 m vu |  |
|  Hopeaa | Gold Coast 2018 | 4 × 100 m sku |  |
|  Pronssia | Glasgow 2014 | 4 × 100 m vu |  |
Benjamin Ross "Ben" Proud (s. 21. syyskuuta 1994 Lontoo, Englanti) on brittiläinen uinnin maailman- ja Euroopan-mestari sekä olympiamitalisti. Hän on erikoistunut 50 metrin vapaa- ja perhosuinteihin. Hän edustaa Plymouth Leander -seuraa, ja on pituudeltaan 185 cm.
Proud saavutti nuorten EM-kilpailuissa hopeaa 50 metrin perhosuinnissa 2012. Barcelonan MM-kilpailuissa 2013 hän selviytyi samassa lajissa välieriin. Glasgow'n Kansainyhteisön kisoissa 2014 hän voitti kultaa 50 metrin vapaauinnissa ajalla 21,92 ja 50 metrin perhosuinnissa ajalla 22,93. Saman vuoden Berliinin EM-kilpailuissa hän saavutti kultaa 4 × 100 metrin sekauintiviestissä ja pronssia 50 metrin perhosuinnissa sekä oli neljäs 50 metrin vapaauinnissa. Kazanin MM-kilpailuissa 2015 hän sijoittui kahdeksanneksi 50 metrin vapaa- ja perhosuinneissa.
Proud saavutti Lontoon EM-kilpailuissa 2016 pronssia 50 metrin vapaa- ja perhosuinneissa. Rio de Janeiron olympialaisissa hän sijoittui 50 metrin vapaauinnissa neljänneksi. Budapestin MM-kilpailuissa 2017 hän saavutti kultaa 50 metrin perhosuinnissa ajalla 22,75 ja pronssia 50 metrin vapaauinnissa ajalla 21,43. Saman vuoden Kööpenhaminan lyhyen radan EM-kilpailuissa hän oli toinen 50 metrin vapaauinnissa ja kolmas 50 metrin perhosuinnissa.
Proud saavutti Gold Coastin Kansainyhteisön kisoissa 2018 kultaa 50 metrin vapaauinnissa ajalla 21,35 sekä hopeaa 4 × 100 metrin vapaa- ja sekauintiviesteissä. Saman vuoden Glasgow'n EM-kilpailuissa hän sai kultaa 50 metrin vapaauinnissa ajalla 21,34 ja hopeaa 50 metrin perhosuinnissa. Hangzhoun lyhyen radan MM-kilpailuissa 2018 hänet hylättiin 50 metrin vapaauinnin loppukilpailussa. Gwangjun MM-kilpailuissa 2019 hän sijoittui 50 metrin vapaauinnisa viidenneksi ja 50 metrin perhosuinnissa seitsemänneksi.
Proud saavutti Budapestin EM-kilpailuissa 2021 hopeaa 50 metrin vapaauinnissa. Samana vuonna käydyissä Tokion olympialaisissa hän oli 50 metrin vapaauinnissa viides. Hän voitti saman matkan lyhyen radan maailmanmestaruuden Abu Dhabissa 2021 ajalla 20,45. Budapestin MM-kilpailuissa 2022 hän saavutti kultaa 50 metrin vapaauinnissa ajalla 21,32 ja sijoittui seitsemänneksi 50 metrin perhosuinnissa. Saman vuoden Birminghamin Kansainyhteisön kisoissa hän voitti kultaa 50 metrin vapaauinnissa ajalla 21,36 ja 50 metrin perhosuinnissa kisaennätyksellä 22,81 sekä Rooman EM-kilpailuissa 50 metrin vapaauinnissa ajalla 21,58.
Proud saavutti Melbournen lyhyen radan MM-kilpailuissa 2022 hopeaa 50 metrin vapaauinnissa ajalla 20,49. Fukuokan MM-kilpailuissa 2023 hän sai samassa lajissa pronssia ajalla 21,58 ja sijoittui 50 metrin perhosuinnissa viidenneksi. Otopenin lyhyen radan EM-kilpailuissa 2023 hän voitti kultaa 50 metrin vapaauinnissa Euroopan ennätys -ajalla 20,18 sekä miesten ja sekajoukkueiden 4 × 50 metrin vapaauintiviesteissä.
Proud saavutti Dohan MM-kilpailuissa 2024 pronssia 50 metrin vapaauinnissa ajalla 21,53. Saman vuoden Pariisin olympialaisissa hän sai samalla matkalla hopeaa ajalla 21,30.